C 156/24
SL
Uradni list Evropske unije
3.5.2023
Posebne značilnosti (v primerjavi z žganimi pijačami iz iste kategorije) — Delež alkohola v žganju „Borzag pálinka“ presega 40 vol. %, ker njegove aromatične značilnosti prevladajo in se pravilno razvijejo pri večjem deležu alkohola; vsebnost hlapnih snovi je najmanj 350 g/hl vol.
100-% alkohola, kar je zasluga aromatičnega bogastva surovine, tj. smrdljivega bezga, v županiji Nógrád. — Značilne aromatične note žganja „Borzag pálinka“ vključujejo sladkost (prijeten okus čokolade, sadja in medu), začimbne note in po možnosti zeliščni značaj (meta, zelena zelišča, vanilja, janež, brin), lahko pa se pojavijo tudi note pomarančne lupine in marcipana, ki izhajajo iz koščičastega sadja.
5.
Opredelitev geografskega območja Upravno območje županije Nógrád
6.
Metoda proizvodnje žgane pijače Plodovi, ki izvirajo z opredeljenega območja, se lahko drozgajo, fermentirajo, destilirajo in uležijo v destilarni, ki se nahaja na geografskem območju.
Glavne faze proizvodnje žganja „Borzag pálinka“ so: 1.
Izbor in sprejem plodov 2.
Drozganje 3.
Fermentacija 4.
Destilacija 5.
Uležanje, skladiščenje 6.
Proizvodnja in obdelava žganja
6.1 Izbor in sprejem plodov Plodovi morajo biti zreli, brez nagnitih jagod in tujih snovi.
6.2 Drozganje Drobnojagodne plodove je treba razpecljati in jagode zdrobiti tako, da se pečke ne poškodujejo (s čimer se zmanjša možnost tvorbe vodikovega cianida).
Surovina se nato prenese neposredno v posode za fermentacijo (iz nerjavnega jekla, lahko tudi iz plastike).
Glede na čvrstost plodov je morda treba dodati vodo, če so jagode posušene, da lahko fermentacija poteka v ustrezni obliki.
6.3 Fermentacija Dovoljena in priporočljiva je uporaba najsodobnejših tehnologij in pomožnih sredstev (nadzorovana fermentacija, gojene kvasovke, pektinski encimi).
Optimalni pH drozge je med 2,8 in 3,5.
Fermentirano drozgo je treba destilirati čim prej, vendar najpozneje 30 dni po fermentaciji.
Po potrebi je treba fermentirano drozgo hraniti pri 10–22 °C. 6.4 Destilacija Žganje „Borzag pálinka“ se lahko proizvaja z uporabo katere koli opreme za destilacijo, ki je na voljo na trgu.
Izrecno se lahko navede tehnologija destilacije v kotlu, če je bilo žganje proizvedeno z uporabo destilacijske opreme z največjo prostornino 1 000 litrov in bakreno površino ter najmanj dvojno frakcionirano destilacijo.
6.5 Uležanje, skladiščenje Po rafiniranju/destilaciji se mora žganje „Borzag pálinka“ uležati v prostoru, zaščitenem pred svetlobo, z enotno temperaturo pod 20 °C in zmerno vlažnostjo, da se omogoči mešanje kompleksnih arom in dišav.
Uležanje mora trajati najmanj 60 dni.
V tem času se na žganju ne smejo izvajati fizikalni ali kemijski postopki.